《水仙庙》
宋代·董嗣杲

云翘雨佩有遗仙，香火宁随世代迁。
庙始大同年纪著，额颁乾化敕碑镌。
凤閒露辇荒瑶草，龙湿秋衣翦玉莲。
隄上创新谁述记，却无门外一泓泉。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。